# AMIA sprogdinimas

### Straipsnis iš Vikipedijos, laisvosios enciklopedijos.

AMIA sprogdinimas
Užrašas, simbolizuojantis nužudytus žydus per holokaustą, bei pridėti žuvę per 1992 ir 1994 m. teroro išpuolius
Vieta | Argentina, Buenos Airės, Onsė
Taikinys(iai) | Argentinos izraelitų savitarpio asociacija
Data | 1994 m. liepos 18 d.
Atakos tipas | sunkvežimio sprogimas
Mirtys | 85
Sužeisti | 300
Nusikaltėlis(iai) | Niekas kaltės neprisiėmė

AMIA sprogdinimas – teroristinis aktas, įvykdytas 1994 m. liepos 18 d. Argentinos sostinėje Buenos Airėse, nukreiptas prieš Asociación Mutual Israelita Argentina (Argentinos izraelitų savitarpio asociaciją). Sunkvežimis su galingu amonio nitrato užtaisu, vairuojamas savižudžio sprogdintojo, sprogo prie septynaukščio organizacijos pastato, jį visiškai sugriaudamas. Žuvo 85 žmonės, daugiausia žydai, taip pat nukentėjo 300 žmonių. Tai kruviniausias šalies istorijoje teroro išpuolis. AMIA sprogdinimas buvo dalis panašiu laiku vykusių atakų prieš žydus pasaulyje: ataka prieš Izraelio ambasadą Londone, sprogdinimai Panamoje ir kt. Nusikaltimo organizatoriai greičiausiai išpuoliui ruošėsi Triple Frontera regione, garsėjančiame teroristinių organizacijų veikla. AMIA sprogdinimas neigiamai paveikė prezidento Karloso Menemo politinę karjerą, kadangi tai buvo jau antras teroro išpuolis jo valdymo metu (1992 m. Izraelio ambasados sprogdinimas).

Nors už išpuolį kaltės niekas neprisiėmė, 2006 m. Argentinos vyriausybė išpuolių organizavimu apkaltino Irano vyriausybę. Izraelis teigia, kad savižudis sprogdintojas buvo iš Libano kilęs Ibrahim Hussein Berro.

## [taisyti] Nuorodos

- Aukų sąrašas

Rodomas puslapis "http://lt.wikipedia.org../../../a/m/i/AMIA_sprogdinimas_f921.html"

Kategorijos: Argentinos istorija | Terorizmas | Buenos Airės

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- English
- Español
- فارسی
- Français
- Nederlands